section_heading: 1990-e
paragraph_text: 1990. godine Burton je skupa s Caroline Thompson napisao i režirao Edwarda Škarorukog, ponovno surađujući s Winonom Ryder iz Bubimira. Njegov prijatelj, Johnny Depp, tinejdžerski idol potkraj 1980-ih iz TV hit serije 21 Jump Street, u Edwardu Škarorukom je imao glavnu ulogu Edwarda, umjetno biće kojega je stvorio ekscentrični i staromodni izumitelj (glumi ga Vincent Price u jednom od svojih posljednjih pojavljivanja na sceni). Edward je izgledao kao ljudsko biće, ali je ostavljen sa škarama umjesto ruku zbog smrti svoga stvoritelja. Radnja je smještena u predgrađu (snimano u Lakelandu, Florida), a film je od mnogih smatran djelomičnom autobiografijom Burtona - njegovog djetinjstva koje je proveo u Burbanku. Burtonova ideja Edwarda Škarorukog proizašla je iz crteža koje je napravio u srednjoj školi.<ref>EviLQuicK (31. kolovoza, 2008), Edward Scissorhands - Hollywood Backstories - PART1, pristupljeno 9. listopada, 2018 Depp je napisao sličan komentar u predgovoru knjige Marka Salisburya Burton o Burtonu u vezi njegova prvog susreta s Burtonom tijekom izbora glumaca za film. Prema nekim kritikama Edward Škaroruki se smatra jednim od najboljih Burtonovih filmova.<ref>Biodrowski, Steve (24. listopada, 2000). "Edward Scissorhands – Film & DVD Review". Cinefantastique Online. Pristupljeno 12. lipnja, 2012. Burton je izjavio kako je ovo njegov najosobniji i najznačajniji film jer predstavlja njega kao tinejdžera kada nije mogao uspostaviti značajnu komunikaciju s drugima.